Polisie-dwaalkoeël skiet glo eenjarige doodŉ Eenjarige baba is per ongeluk doodgeskiet en sy ma beseer, nadat die polisie op ŉ groep mense moes skiet wat glo twee mans aangeval het wat glo van diefstal aangekla is. Kol. Katlego Mogale, ŉ polisiewoordvoerder, het Maandag gesê die voorval het Sondag in Mooiplaas, suid van Pretoria, plaasgevind. “ŉ Groep inwoners het twee mans van diefstal aangekla en hulle aangeval. Een van die polisiebeamptes het glo ŉ waarskuwingskoot geskiet. Dié dwaalkoeël het glo die ma en haar kind getref,” het Mogale gesê. Die kind is op die toneel dood verklaar. Twee polisiebeamptes is ook in die aanval beseer. Die beamptes en die ma is in die hospitaal opgeneem vir verdere behandeling. Die onafhanklike polisie-ondersoekdirektoraat (Opod) ondersoek die voorval.